**Národné poľnohospodárske a potravinárske centrum** so sídlom Hlohovecká 2, 941 51 Lužianky IČO: 42 337 402 (ďalej len „NPPC“) v súlade s ustanovením zákona č. 278/1993 Z. z. o správe majetku štátu v znení neskorších predpisov a internej Smernici č. 6/2015 o nakladaní s prebytočným nehnuteľným a hnuteľným majetkom štátu vyhlasuje ponukové konanie na predaj prebytočného hnuteľného majetku štátu – osobný automobil zn. **Škoda Felicia.** Rok výroby vozidla 2000, benzínový motor, zdvihový objem valcov 1289 m³, najazdené 187 500 km. Platná technická a emisná kontrola.

Primeraná cenapredávaného hnuteľného majetku bola stanovená na sumu **200 € bez DPH.**

Spôsob vyžiadania podrobných informácií o ponukovom konaní:

Záujemcovia o odkúpenie prebytočného hnuteľného majetku štátu v správe NPPC si môžu v termíne do 22.01.2018 písomne alebo elektronicky vyžiadať podrobné informácie k ponukovému konaniu na adrese:

Národné poľnohospodárske a potravinárske centrum

Kancelária GR

Hlohovecká 2, 951 41 Lužianky

E-mail: korgova@nppc.sk

**Obhliadka** ponúkaného prebytočného hnuteľného majetku sa uskutoční na základe dohody najneskôr do 19.01.2018.

Spôsob predloženia cenovej ponuky:

Cenovú ponuku je potrebné doručiť poštou alebo odovzdať osobne do 10 kalendárnych dní t.j. 22.01.2018, na adresu NPPC v zalepenej obálke označenej heslom „Neotvárať – Škoda Felicia“. Pri osobnom odovzdaní ponuky je možné ponuku odovzdať počas stránkových hodín na sekretariáte NPPC OE, číslo dverí 8 – prízemie.

Cenová ponuka musí obsahovať nasledovné náležitosti:

* u fyzických osôb: meno a priezvisko, trvalé bydlisko, ponúknutú cenu, podpis záujemcu, telefónny kontakt a e-mailovú adresu,
* u právnických osôb: obchodné meno, sídlo, IČO, podpis osoby oprávnenej konať v mene spoločnosti, výpis z obchodného registra resp. živnostenského listu, ponúknutú cenu, telefónny kontakt a e-mailovú adresu.

U všetkých záujemcov požadujeme predložiť čestné prehlásenie, že nie sú majetkovo ani personálne prepojení s iným uchádzačom o kúpu prebytočného hnuteľného majetku a s osobami blízkymi.

Cenová ponuka musí byť vyjadrená jednou pevnou sumou v €. Cenová ponuka, ktorá nebude obsahovať cenu vyjadrenú jednou pevnou sumou v €, nebude akceptovaná. Ostatné náležitosti cenovej ponuky je možné doplniť podľa požiadavky NPPC v stanovenom termíne.